Dvor Trakošćan

Trakošćan 4

42250 Lepoglava

MB:03125483

OIB:24929691978

Broj RKP-a:00932

Šifra djelatnosti: 9102

Razina: 11

Razdjel: 055

**Bilješke uz II izmjene i dopune financijskog plana za 2024. godinu**

**OPĆI DIO**

PRIHODI I PRIMICI

Prihodi izvori financiranja :

* Izvor 11 – odnosi se na sredstva koja osigurava Ministarstvo kulture i medija i planiraju se u okviru podskupine 671, a služe za financiranje redovne (prihodi za plaće, prijevoz, ostale rashode za zaposlene i prihode za materijalne rashode) i programske djelatnosti našeg muzeja. Prihodi za redovnu i programsku djelatnost iznose 1.218.869,00 € i ostaju nepromijenjeni u odnosu na I izmjene i dopune.
* Izvor 31 – (vlastiti prihodi) – odnosi se na sredstva koje muzej ostvaruje od prodaje suvenira, pruženih usluga i prodaje trupaca iz naše park šume. Planirani su u iznosu od 120.000,00 € što je povećanje od 5.000,00 € u odnosu na I izmjene i dopune.
* Izvor 43 – (prihodi za posebne namjene) odnosi se na sredstva koja muzej ostvaruje od prodaja ulaznica. Planirani su u iznosu od 382.000,00 € za 2024. godinu, što je povećanje od 29.983,00 € u odnosu na I izmjene i dopune. Prihodi će služiti će za pokrivanje rashoda za zaposlene preko vlastitih sredstava i ostalih materijalnih i financijskih rashoda, ali i rashoda koje nam nadležno Ministarstvo nije odobrilo.
* Izvor 52 – (pomoći) – odnosi se na sredstva od HZZ-a za financiranje programa pripravništvo. Prema izmjenama i dopunama iznos na ovom izvoru iznosi 134.135,00 €. U tom iznosu dio je isplaćen za uređenje južnog dijela staze oko jezera u iznosu od 58.952,15 €, za energetsku obnovu pomoćne zgrade Dvora Trakošćan u iznosi od 49.115,50 € te za program pripravništvo u iznosu od 26.067,35 €.

**RASHODI I IZDACI**

REDOVNA DJELATNOST:

Rashodi izvor financiranja:

* Izvor 11 – odnosi se na rashode koji su pokriveni iz proračun u iznosu od 652.296 € prema izmjenama i dopunama. Najveća promjena odnosi se na rashode za zaposlene u 2024. godini, jer su planirana nova zapošljavanja 8 novih radnih mjesta, a to su: 2 kustosa, stručni suradnik voditelj prihvata posjetitelja, voditelj marketinga, računovodstveni referent, manipulant, voditelj radionice za održavanja zgrade i opreme te spremačica. Također došlo je i do povećanja plaća od 01.03. zbog nove Uredbe o nazivima radnih mjesta, uvjetima za raspored i koeficijentima za obračun plaće u javnim službama. Također povećanje od 01.10.2024. je i zbog I. Izmjena Pravilnika o unutarnjem ustrojstvu i načinu rada Dvora Trakošćan. Također u ovoj skupini nalaze se ostali rashodi za zaposlene: regres za zaposlenika, dara za djecu, božićnica, jubilarne nagrade te jednu otpremninu. Također u ovoj skupini nalaze se i rashodi za materijalne troškove: za uredski materijal, energija, komunalne usluge, intelektualne usluge, ostale usluge, bankarske usluge…. Budući da nam je od strane Ministarstva kulture i medija utvrđen limit, prilagodili smo se istim u skladu sa stvarnim potrebama, taj iznos ostaje isti kao i I. izmjenama i dopunama.
* Izvor 31 – odnosi se na rashode koji nisu pokriveni iz proračuna za ostale usluge (zaštitarske usluge) u iznosu od 35.000,00 €, smanjenje od 9.000,00 € u odnosu na I. izmjene i dopune jer je dio računa podmiren iz drugih izvora.
* Izvor 43 – odnosi se na rashode koji nisu pokriveni iz proračuna u iznosu od 330.211,00 € prema I. izmjenama i dopunama. Odnose se na rashode za zaposlene i ostale materijalne rashode. Rashodi se odnose na dio plaće pripravnika koji se obračunava za dežurstva vikendima i praznicima, također u toj skupini nalaze se rashodi za plaće u naravi za nabavku svečane odjeće i obuće zaposlenicima za poslove dežurstva. Također odnosi se i na rashode za bonus za uspješnost u radu za sve zaposlenike koji se isplaćuje prema Pravilniku o uvjetima, kriterijima i načinu korištenja vlastitih prohoda ostvarenih od obavljanja osnovne i ostale djelatnosti Dvora Trakošćan. Također u ovoj skupini nalaze se i troškovi za službena putovanja, stručno usavršavanje zaposlenika, uredski materijal, trošak električne energije, trošak telefona, interneta, komunalne usluge… Također u ovoj skupini nalaze se rashodi za nabavku uredske opreme i namještaja, te uređaja i strojeva koje trebaju naši tehnički djelatnici. Povećanje /smanjenje u odnosu na I. izmjene i dopune iznosi 23.810,00 €.

Smanjenje se primjećuje kod el. energije, intelektualnih i osobnih usluga, uredske opreme i namještaja, a povećanje je najveće kod ostalih usluga, također dodana su i nova konta za ulaganje u računalne programe zbog nadogradnje postojećeg sustava za naplatu ulaznica te prenamjena prostora iz galerije u uredski prostor.

* Izvor 52 – odnosi se na rashode za program pripravništvo (plaća, zdravstveno osiguranje, te naknada za prijevoz) u iznosu od 11.700,00 €.

**POSEBNI DIO**

OBRAZLOŽENJE PROGRAMA:

Planirani rashodi za programsku djelatnost u 2024. godini iznose:

* Izvor 11 566.573,00 €
* Izvor 31 172.509,00 €
* Izvor 43 156.793,85 €
* Izvor 52 108.067,15 €

**Nazivi programa:**

Edukativni program

Dvor Trakošćan je posebnu pozornost posvetio edukativnim programima za razvoj publike kako bi se ciljano poticalo sudjelovanje posjetitelja i korisnika u kulturi i umjetnosti na način da se ispune njihove potrebe i interesi. Posebna pozornost je posvećena interaktivnim programima koko bi se uz snažniji angažman postojeće publike stvorili uvjeti i za privlačenje nove, posebno mladih posjetitelja koji traže suvremene interdisciplinarne i digitalno sofisticiranije sadržaje. Predloženi program uključuje suradnju s interpretatorima baštine, izvedbenim i likovnim umjetnicima, glazbenicima. Do sada realizirani su mnogi programi :

Priča o haljini – prikazuje žensku modu u 19 st. Kroz model haljine od papira uz edukativnu radionicu Darije Prše. Povodom Dana sv. Patrika, održana je interaktivno zabavna potraga za drvenim pločicama s keltskim simbolima. Održana je predstava Mala čuda Teatar EXIT. Povodom Noći tvrđava ugošćen je bio glazbenik J.R. August i astronomska društva Vega, Meteor, Dragutin Kliček je održao predavanje o svjetlosnom onečišćenju. Također u dvorcu proslavljena je Kineska nova godina. Za najmlađe posjetitelje bila je organizirana tematska igra „Ulovi zmaja“ prema legendama o osnutku Trakošćana. Održane su brojne radionice : Zmaj, vještice i tajni prolaz, Mali detektivi, održava je međunarodna proslava brkova i brada, održana je i magična noć u listopadu.

Izložba „ Od burga do muzeja“

Izložba govori o izgradnji dvorca, od legendi do njegovog nastanka sve do njegove transformacije u muzej. Započinje pričom o etimologiji riječi Trakošćan, poveznicom s riječi Drachestein te legendi o zmajskom gradu. Izložba prati izmjene vlasnike i govori o tome kako su Draškovići, njegovi najdugovječniji vlasnici došli u posjed ove utvrde. U izložbi se snimaju i koriste filmovi i prilozi i inkorporiraju u priču o dvorcu. Izložba u ekspoziciju uključuje i prostore koji nisu danas u funkciji redovitog razgleda muzeja te će posjetitelji imati jedinstvenu priliku otkriti nove cjeline unutar dvorca kroz specijalizirane ture. Izložba je otvorena u listopadu.

Izložba „Tko tu koga ženi“

Izložba govori o ugovorenom braku kao važnom elementu širenja posjeda, ugleda i moći u feudalnom razdoblju s posebnim osvrtom na obitelj Drašković i njihove ženidbene veze. Velika se pozornost posvećuje pravnim vezama uz slobodan izvor životnog partnera, te razlikama ženskih i muških članova obitelji. Obrađuje se i pitanje miraza koje je često bilo predmet sporova. Izložba se bavi poželjnim i nepoželjnim bračnim partnerima jer su se feudalni magnati trudili povezati ženidbama sa svim značajnim velikaškim obiteljima svojeg doba. Na izložbi će se izložiti i portreti i rodoslovlja iz fundusa Dvora Trakošćan, hrvatskog povijesnog muzeja i Muzeja za umjetnost i obrt. Izložba je otvorena u travnju u sklopu proslave 70 godina muzeja. Na Interliberu u studenom predstavljen je katalog izložbe.

Katalog „Vojnici grofa Josipa Kazimira Draškovića

U dvorcu Trakošćan nalazi se u europskim okvirima jedinstvena zbirka umjetnina vojne tematike koja prikazuje vojne postrojbe časnika iz sredine 18. stoljeća vezane uz vlasnike dvorca, obitelj Drašković. Jedan dio zbirke predstavlja 49 portreta časnika 34. linijske pješačke pukovnije, a drugi dio zidne tapiserije s prikazom više pješačkih i konjaničkih postrojbi carske vojske. Ovoj zbirci možemo pridružiti i Malo rodoslovlje obitelji Drašković. Ovaj dio zbirke je još uvijek nedovoljno istražen te se predlaže njegova obrada i publiciranje novih znanstvenih i stručnih saznanja. Katalog je dovršen te je predstavljen na Interliberu u studenom.

Konzervatorsko – restauratorski zahvati na zidnim tapetama iz druge polovice 19. stoljeća, mala biblioteka Dvora Trakošćan

Izvođeni su konzervatorsko-restauratorski zahvati na zidnim tapetama iz druge polovice 19. st. koje se nalaze u Maloj biblioteci na prvom katu muzeja. Tapete su tamnozelene boje o ponavljajućim dekorativnim uzorkom floralnog motiva te su koloristički usklađene sa ostalom draperijom u prostoriji u svrhu jasnog dočaravanja salonskog ugođaja tog razdoblja. Prema izvršenom pregledu od strane stručnjaka iz Državnog arhiva i HRZ, tapete su u lošem stanju s pristupnim raznim vrstama oštećenja nastalih uslijed: mikroklimatskih promjena, izloženosti UV zračenja, neadekvatnih prijašnjih konzervatorsko-restauratorskih zahvata, djelovanje vlage, oštećenosti nosioca od potresa i neprimjerenim utjecajima posjetitelja.

Međunarodna izložba “ – razmjena izložbi – Muzej Arouca

Izložba je bila organizirana u suradnji s muzejom Arouca koji je smještaj u opatija svetog Bartolomeja, odnosno u poznatom cistercitskom ženskom samostanu iz 10. stoljeća. Izložba je prikazala razloge zašto su žene iz feudalnih obitelji odlazile u samostan. Također je bila pokazana i bogata umjetnička ostavština ovog samostana koji je bio jedan od najutjecajnijih u Portugalu. Izložba je otvorena u sklopu manifestacije Noć tvrđava 10. svibnja.

Međunarodne konferencije

Icom Hrvatska i Dvor Trakošćan, uz Icom međunarodne odbore te Icomos Hrvatska organizirali su Forum Muzealaca na temu:“ Kako smanjiti razlike prilagodljivim modelima upravljanja u području jačanja kapaciteta, brendiranja i prikupljanja sredstava za muzejske investicije. Forum je bio održan u svibnju u prostoru Dvora Trakošćan. Za sudionike iz Zagreba bio je osiguran prijevoz autobusom. U sklopu ovog programa također se nalaze stručna službena putovanja ravnateljice u Beč, Kinu i Marseille.

Proslava 70. godina muzeja – marketinške aktivnosti

U srijedu 24.04. 2024. muzej Dvor Trakošćan proslavio je 70 godina svog postojanja uz spektakularan program objedinjen pod nazivom „Povezani kroz vrijeme“ Svečano otvorenje izložbe „Tko tu koga ženi“? koja predstavlja središnje događanje povodom obljetnice , privuklo je velik broj posjetitelja. U sklopu programa prikazana je animacija zmaja.

Rebrending i redizajn Web stranice

Dvor Trakošćan ima zastarjelu mrežnu stranicu, te je potrebno dizajnirati novi vizualni identitet i transportirati ga mrežno sučelje muzeja te učiniti dostupnu kulturnu baštinu muzeja online. Program izrade nove mrežne stranice nadovezuje se na digitalizaciju muzejske građe kako bi se pomoću nove platforme učinio dostupnim veći dio fundusa muzeja. Kroz ovaj projekt želi se postići novo brendiranje lokaliteta na sasvim novi i inovativan način sagledavajući lokaliteta u svim njegovim segmentima.

Sanacija staza i drvenog stepeništa za pristup dvorcu

U trakošćanskom perivoju, uz pristupnu spiralnu stazu, do dvorca vodi drveno stepenište. Taj je važan komunikacijski smjer saniran prije 24 godine. Unatoč redovitom održavanju sve su učestalija oštećenja koja dovode u opasnost šetače, stoga je potreban rekonstrukcijski zahvat na sanaciji stepeništa. Postojeće staze nisu prilagođene na učestale vremenske nepogode, posebno su sve snažnije vodene bujice koje izazivaju vododerine i odnose šljunak što otežava pristup muzeju svim posjetiteljima i vozilima. Sanacija drvenih stepenica je izvršena, također i radovi na uređenju staza su u završnoj fazi.

Sanacija staze IV etapa

Dovršetak programa iz 2023. godine – investicijska potpora usmjerena je na uređenje kulturnog dobra, a program za cilj ima poboljšanje infrastrukture. Realizacijom projekta uređenja južnog dijela staze oko jezera IV etapa riješiti će se problem osoba s invaliditetom i smanjenom pokretljivošću. Realizacija je temelj za proširenje razvoja turizma u Trakošćanu te će se kao takva doprinijeti održivom gospodarskom korištenju kulturnog dobra. Radovi su završeni u lipnju.

Sufinanciranje energetske obnove pomoćne zgrade Dvora Trakošćan

Projekt Energetske obnova pomoćne zgrade Dvora Trakošćan, prizemnica u podnožju dvorca, predstavlja dubinsku obnovu koja obuhvaća mjere energetske učinkovitosti na ovojnici i tehničkim sustavima te rezultira uštedom godišnje potrebne toplinske energije uz smanjenje emisije CO2. Glavni je cilj projekta doprinos održivom korištenju energije, odnosno doprinos zaštiti okoliša i održivosti resursa, što je jedan od aspekata održivog razvoja. Izvršene su sljedeće aktivnosti: izrađena je projektna dokumentacija koja je obuhvatila izradu glavnog projekta i projektnu dokumentaciju s troškovnicima. Prijavljen je projektni prijedlog na poziv Energetska obnova zgrada sa statusom kulturnog dobra po čijem je odobrenju proveden postupak javne nabave. Radovi su u tijeku.

PRIJENOS SREDSTVA IZ PRETHODNE U SLJEDEĆU GODINU :

|  |  |  |
| --- | --- | --- |
| **Izvor** | **Donos** | **Odnos** |
| 31 | 197.922,00 | 110.413,00 |
| 43 | 210.629,00 | 105.625,00 |
| 52 | 9.820,00 | 24.188,00 |
| 61 | 3.505,00 | 3.505,00 |
| 71 | 13.245,00 | 13.245,00 |

UKUPNE I DOSPJELE OBVEZE

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze  | 54.969,02 € | 74.211,53 |
| Dospjele obveze  | 0 € | 0 € |

**Stanje obveza na dan 31.12.2023. iznosi 54.969,02 € (nedospjele) .**

Nedospjele obveze odnose se na plaću zaposlenika, obveze za pdv, te režijske troškove.

**Stanje obveza na dan 30.06.2024. iznosi 74.211,53 € (nedospjele) .**

Nedospjele obveze odnose se na plaću zaposlenika, obveze za pdv, dio režijskih troškova, usluge stručnog nadzora za staze IV etapa građenja te poslovno savjetovanje u svezi vođenja i upravljanja EnO pomoćne zgrade Dvora Trakošćan. Dospjelih obveza nemamo.

Dvor Trakošćan nema obveze po osnovi sudskih sporova.

U Trakošćanu, 04.12.2024.

KLASA: 400-02/24-01/3

URBROJ: 2186-13-2-02-24-3

Obrazloženje sastavila: Ravnateljica:

 Tanja Ferčec dr. sc. Goranka Horjan